Рәхмәтуллин Ирек Мәхмүт улы

Рәхмәтуллин Ирек Мәхмүт улы (11 апрель 1928 йыл, Ҡазан — 18 май 2013 йыл, Ҡазан) — Совет татар табибы, патофизиолог, медицина фәндәр докторы (1966), профессор (1968), Татар АССР-ының атҡаҙанған фән эшмәкәре (1978), Рәсәй Федерацияһының атҡаҙанған фән эшмәкәре (1998)Рахматуллин Ирек Махмудович.

 Биографияһы 
1928 йылдың 11 апрелендә РСФСР-ҙың Татар АССР-ы Ҡазан ҡалаһында тыуған.

1950 йылда Ҡазан дәүләт медицина институтын тамамлай. Диплом алғандан һуң, институтта патофизиология кафедраһында ҡала, унда профессор Андрей Адоның уҡыусыһы була. 1966 йылда докторлыҡ диссертацияһын яҡлай.

1967 йылда проректор, ә 1968 йылда — Ҡазан дәүләт табиптар әҙерләү институты ректоры (ГИДУВ) итеп һайлана, шул уҡ йылда профессор итеп һайлана.

1971 йылда Берлинда медицина кадрҙарына юғары дипломдан һуң белем биреү буйынса социалистик илдәр эксперттары кәңәшмәһендә ҡатнашаРахматуллин Ирек Махмудович (1928 г.р.).

1978 йылдан 1993 йылға тиклем — патофизиология кафедраһы мөдире, 1993 йылдан 1999 йылға тиклем — Ҡазан дәүләт медицина институтының профессор-консультанты (1994 йылдан Ҡазан медицина университеты). 1978 йылда Бөтә Рәсәй патофизиологтар йәмғиәтенең Ҡазан бүлексәһе рәйесе итеп һайлана.

Фәнни һәм практик медицинаға, табиптар әҙерләүгә ҙур өлөш индерә. Бөтә Союз патофизиологтар ғилми йәмғиәте идараһы һәм «Аллергия» проблемалы комиссияһы, РСФСР Һаулыҡ һаҡлау министрлығының ғилми советы составында эшләй, Казан патофизиологтар йәмғиәтенә етәкселек итә. Организмдың аллергик үҙгәреш осоронда төрлө ағзаларҙың һәм системаларҙың үҙгәреү механизмдарын, йөрәк-ҡан тамырҙары системаһының функциональ торошон өйрәнеү буйынса эштәр яҙа. Уйлап табыуҙарға 5 авторлыҡ таныҡлығы ала.

2013 йылдың 18 майында Ҡазанда вафат була.

 Маҡтаулы исемдәре һәм бүләктәре 
 «Почет Билдәһе» ордены (1971)
 «Намыҫлы хеҙмәт өсөн» миҙалы (Татарстан) (1970)Рахматуллин Ирек Махмудович (1928 г.р.) Рәсәй Федерацияның атҡаҙанған фән эшмәкәре (1998)
 Татар АССР-ының атҡаҙанған фән эшмәкәре (1978)
 «Аллергик реакцияларҙың күҙәнәкле һәм молекуляр механизмдары» эштәр серияһы өсөн Татарстан Республикаһы Фәндәр академияһының А. Д. Адо исемендәге премияһы (2003)
 Татар АССР-ы Юғары Советының Почёт грамотаһы

 Библиография 
 К аллергической реакции скелетной мышцы. М., 1963.
 Интенсивная терапия в клинической практике. Л., 1976.
 Современные аспекты рентгенодиагностики. Л., 1977.
 Рахит и рахитоподобные заболевания. Л., 1978Рахматуллин Ирек Махмудович.

 Билдәле адрестар 
 Казань, Оло Ҡыҙыл урамы, 57а йорто

 Иҫкәрмә 

 Һылтанмалар 
 Творцы славной истории Казанской государственной медицинской академии
 Профессор Ирек Махмудович Рахматуллин

Категория:Рәсәй табиптары
Категория:Рәсәй Федерацияһының атҡаҙанған фән эшмәкәрҙәре
Категория:«Почёт Билдәһе» ордены кавалерҙары
Категория:Ҡазанда вафат булғандар
Категория:Алфавит буйынса шәхестәр
Категория:2013 йылда вафат булғандар
Категория:18 майҙа вафат булғандар
Категория:Ҡазанда тыуғандар
Категория:1928 йылда тыуғандар
Категория:11 апрелдә тыуғандар
Категория:Ҡазан медицина университеты уҡытыусылары
Категория:Ҡазан медицина университетын тамамлаусылар